Lisaks õigele nahahooldusele võib arst pidada vajalikuks välja kirjutada ka retseptiravimeid. Kõige levinumad akne ravimid on retinoidid ja retinoidide sarnased ravimid. Need pärinevad A-vitamiinist ja võivad sisaldada tretioniini ja adapaleeni ning just sellise koostisega ongi kõige tavalisem akne kreem, geel või vedelik. Vahel kasutatakse akne raviks ka antibiootikume, kuid resistentsuse tõenäosuse vähendamiseks sageli kombineeritult bensoüülperoksiidiga. Ka salitsüülhape ja aselaiinhape on akne ravis kasutusel ning muidugi ka beebipillid. Akneravimid hakkavad mõjuma kõige varem paari kuu jooksul, sageli kulub täieliku ravitulemuseni aga isegi aasta või veel rohkem.